Башкортстан Республикасы Илеш муниципаль районы

муниципаль бюджет гомүми белем бирү учреждениесе

Карабаш авылы урта гомүми белем бирү мәктәбе

Яңа Күктау авылының йорт,аның төзелеше,

каралты-кура атамалары.

(фәнни –эзләнү эше)

Башкарды :Гилметдинова Әнисә Азат кызы,

11 сыйныф.

Фәнни җитәкче: Мөсәлләмова Айгөл Фанзил кызы,

татар теле һәм әдәбияты укытучысы

2018

**Тема:** Илеш районы Яңа Күктау авылында йорт, аның төзелеше, каралты –кура атамалары.

**Максат**: Яңа Күктау авылындагы йорт, аның төзелеше, каралты –кура атама ларын җирле диалект шартларында өйрәнү.

**Бурычлар :** 1.Яңа Күктау авылына хас булган йорт, каралты –кура

атамаларын җыю,төркемләү.

2.Тупланган материалны кулланылыш ягыннан

(әдәби тел һәм җирле сөйләм үзенчәлекләре буенча) тикшерү.

3.Яңа Күктау авылына хас булган яшәү рәвешен,

тормыш-көнкүрешен ачыклау,атамаларга бәйле үзенчәлекләрне билгеләу.

**Хезмәтнең гамәли әһәмияте**: үз авылымның атамаларын,аларның кулланылыш активлыгын өйрәнү.

**Теманың актуальлеге**: Җирле сөйләмдә йорт,анын төзелеше,каралты –кура атамаларының үзенчәлекләрен саклап калу.

**Тикшеренү объекты** : Яңа Күктау авылы.

**Тикшерү предметы**: Йорт,аның төзелеше, каралты –кура белән бәйле атама лар.

**Тикшерү ысуллары** : эзләнү; тикшерү; нәтиҗә чыгару.

**Эш этаплары:**

**I.Кереш өлеш .**

Атамаларның барлыкка килүе турында кыскача мәгълүмат бирелә,эш барышында таяныч булган шәхесләр атала.

**II.Төп өлеш.**

**1) Йорт,аның төзелеше белән бәйле атамалар.**

Һәр авылда үзләре өчен генә хас булган атамалар да,гомүм кулланылышта булып,башка мәгънә төсмере биргәннәре дә бар.Шуларны үземнең хезмәтемдә билгеләп киттем.

**2) Каралты –кура атамалары.**

Кайбер атамалар бик борынгы заманнарда ук барлыкка килгәннәр.Шуңа күрә аларның мәгънә үзенчәлекләрен өйрәнү борынгы тормыш –көнкүрешне күзалларга мөмкинлек бирә.

**III.Атамаларны кулланылыш активлыгы ягыннан анализлау.**

Әдәби тел нормалары һәр милләт өчен гомуми булса да,сөйләм теле төрле чәрәк була.Бер якның сөйләме икенче якныкына охшамый,алар бер-берсен нән төрле үзенчәлекләре белән аерылып торалар**.**

**IV.Йомгаклау.**

Фәнни –эзләнү эшенең әһәмиятен билгеләү.

**V.Кулланылган әдәбият исемлеге**.

**I.Кереш.**

Билгеле булганча,бер генә халык та үзе аерым гына яшәми. Алар илебезнең төрле урыннарында үзара аралашып көн күрәләр.Аерым халыкны характер лауда тел берлеге,яшәү урыны билгеләнгән булудан тыш көндәлек тормышта даими кулланылып килгән кием-салым,ашау-эчү,йорт җиһазлары,өй,каралты -кура төзелеше дә әһәмиятле урын тота.Аралашып яшәгәндә тормышта кирәк булган әйберләр бер халыктан икенчесенә кабул ителү табигый.Бу исә үз чиратында телдә шул предметларны белдергән яңа атамалар барлыкка килүгә китерә.Шул ук вакытта кулланылмый башлаган әйберләрне белдергән сүзләр дә актив лексика сафларыннан төшеп кала.

Һәр төбәкнең аерым авылында каралты-кура,йорт ,аның төзелешенә бәйле атамаларда да үзенчәлекләр шактый .Бу үзенчәлекләрне кеше өйрәнеп үсәргә тиеш.Әлеге хезмәтемнең төп максаты да –атамаларны җирле диалект шартларында өйрәнү. Эзләнү эше алып барганда,мин өлкән буын кешеләре белән элемтәгә кердем,алар миңа кайбер сүзләрнең мәгънәләрен тирәнрәк аңларга ярдәм иттеләр**.( слайд 5 )**Мәсәлән : Багаутдинов Ямгытдин абый.Аңа 53 яшь,безнең мәктәптә шофёр булып эшли.Ул картый-картәтиле йортта үскән,шуңа күрә борынгы атамаларны күп белә.

Фәтхетдинова Сәрия әби - 73 яшьтә, ачык күңелле, ихлас кеше. Өендә,ихатасында булган бөтен корылмаларны күрсәтеп,аңлатып чыкты.

Хөснуллин Фәнзил Рухылбаян улы – 78 яшьтә,ветеран укытучы.Миңа бөтенләй таныш булмаган атамаларга аңлатма бирде.

Мәхиянов Рәшит Харис улы - авылыбызның иң хөрмәтле кешесе, аңа 76 яшь.Үткәннәрне бик яхшы хәтерли, ихатага чыгып, иске өйләрне күрсәтеп,җентекләп сөйләде.Мин күп кенә тел белгечләренең,галимнәрнең хезмәтләре белән таныштым,татар теленең аңлатмалы,диалектологик ,телара сүзлекләрдән файдаландым.

Татар теле укытучысы Айгөл Фәнзил кызы Мөсәлләмова белән туган як тарихын өйрәнү музеенда булдык.Анда без өлкән гыйльми хезмәткәр Камалов Рөстәм Мәгъруф улы белән очраштык.Авыл тарихына кагылышлы материалларны өйрәндек.Ул - бик кызыклы әңгәмәче,музейдагы экспонатлар турында бик күп мәгълүмат тупладык.

Авыл хакимиятендәге тарихи альбомны алып кайтып,үзебез өчен файдалы булган мәгълүматларны язып алдык.

Гомүмән алганда,үз авылыңның тарихын,аның килеп чыгышын һәм яшәгән җиреңнең үзенчәлекләрен өйрәнү бүгенге көн яшьләре өчен дә бик актуаль.Бездә бит үзебездән соң килгән яшь буынга белгәннәребезне тапшырырга тиеш.

Йорт-җиргә,каралты –курага кагылышлы атамаларның мәгънә үзенчәлекләрен тикшергәндә мин аңлатмалы сүзлекне кулландым**.(слайд 6 )** Атамалар барысы да исем сүз төркеменә карыйлар.Аларның мәгънәви үзенчәлекләрен таблицада күрсәттем: **(слайд 7 -11 )**Атамалар арасында **фонетик**,ягъни әдәби телдән аваз яңгырашы белән аерылган **диалектизмнар** күп: **(слайд 12)** **Лексик диалектизмнар** да бар : **(слайд 13 )**

Бу атамаларның кайберләре тормыш-көнкүрештә еш кулланыла,аларны мәктәптә укучылар сөйләмендә дә ишетергә була.Шуннан чыгып,аларны актив һәм пассив кулланылышта гылар дип бүләргә мөмкин.**Актив һәм пассив атамалар**: **(слайд 14)**

**Бөтенләй кулланылмый торган,искергән атамалар** да бар: **(слайд 15 )Рус теле аша кергән сүзләр** безнең як сөйләменең әйтелешенә яраклаштырып кулланыла**: (слайд 16 )** Шушы атамалар арасында берничә синоним һәм күпмәгънәле сүзләр дә булды.**Синонимнар**: **(слайд 17 )**

**Күпмәгънәле сүзләр**: **(слайд 18 )** Тормыш алга бара,йорт,каралты-куралар да заманлаша,үзгәрә,шуңа күрә бу атамаларның күпчелеге пассивлаша бара,күбрәк өлкән буын вәкилләре телендә генә саклана. Аларга алмашка сөйләмебездә **яңа атамалар** барлыкка килә**: (слайд 19 )**

**IV.Йомгаклау.** Хәзерге буыннарга гына түгел, ә киләчәк өчен дә әлеге фәнни –эзләнү хезмәтемнең әһәмияте бик зур.Беренчедән,жирле сөйләмнәрне,атамаларны өйрәнеп,без татар халкының үткәнен, рухи хәзинәсен,язма истәлекләрен укый,алар турында күбрәк белә алабыз. Авыл –шәһәрнең анасы,диләр.Чөнки авыл ул шәһәрне матди яктан гына түгел, рухи яктан да туендырып тора.Авылларда сакланып калган диалектлар,җирле сөйләмнәр,төрле атамалар безгә халыкның үзенә генә хас булган эчке тарихын,кабатланмас тормыш чынбарлыгын,гасырлар тирәнлегеннән дәвам итеп килгән борынгы сүзләрне китереп җиткергәннәр.Алар әдәби телнең үз җирлегендә үсүе, халыкта сакланган хәзинәләр исәбенә баюы өчен иң ышанычлы чыганак булып торалар.

Туган телебездә булган лексик байлыгыбыз галимнәр тарафыннан өйрәнелгән һәм өйрәнелә.Әмма атамалар – халкыбызны саекмас байлыгы.Аларны өйрәнәсе дә өйрәнәсе.Киләчәктә безнең атамаларыбызның тагын да ныклабрак тикшерүче галимнәребез,бәлкем,үз арабыздан да чыгар әле.

**V. Кулланылган әдәбият исемлеге.**

1.Мухаметшин.Ю.Г.Традиционное жилище татарПоволжья и Приуралья.- Казань,1985.

2.Мәшһүр татар галимнәре.Әхмәт Бикчәнтәев./Татар авылларында утар һәм йорт төзелеше./-Казан:Тат.кит.нәшр.,2011,296-297 б.

3.Насипов.И.С.Татар теленең диалектологиясе.Учебно –методические материалы для студентов.-Стерлитамак,СГПУ,2003.

4.Садыкова З.Р.Названия хозяйственных построек и инвентаря в татарском языке.-Казань: Печатный двор,2003.

5.Татар теленең аңлатмалы сүзлеге.3 томда.-Казан: Тат.кит.нашр,1977.

6..Әхмәтьянов.Р.Г.Татар теленең кыскача тарихи –этимологик сүзлеге.-Казан,2001.